Umu Obiligbo bu ndi egwu mmadụ abụọ na-agụkọ egwu ọnụ na Naijiria akpọrọ Chukwuebuka Akunwafor Obiligbo na Ifeanyichukwu Okpuozor Obiligbo. E ji egwu ọdinala nke bekee kpọrọ hilife, arụmọrụ na ụzọ Igbo si eme egwu mara ha. Ha nwetara Ihe nrite "Otu ndị Afrika kacha mma” na oge “Afrikan Muzik Magazine Awards” (AFRIMMA) nke afọ 2020. Umu Obiligbo bụ ndị Nteje na Gọọmenti Ime Obodo Oyi na Steeti Anambra , nke Naijiria. A mụrụ ha ma zụlitekwa ha na Nkpor, obodo di Onitsha nso, ebe ha gụrụ akwụkwọ nke ogo praịmarị na sekọndịrị. Umu Obiligbo bipụtara abọm mbụ ha nke ha kpọrọ “Ife Di Mma” na abalị iri na otu nke ọnwa Febrụwarị afọ puku abụọ na ịrị na anọ (11 February 2014), ma zipụtakwa Ep (Extended playlist) ọzọ nke ha kpọrọ “Udo Ga Di” na abalị iri atọ ọnwa Decemba na afọ ahụ.. Ha wepụtara EP ọzọ nke a kpọrọ “Awele” na ọnwa Decemba afọ puku abụọ na ịrị na asatọ (December 2018) nke Flavour pụtara na egwu nke akpọrọ ‘Awele’ na ihe oyoyo ya pụtara ka e mesịrị .